මුස්ලිම් දේවස්ථානවලට ප්‍රහාර එල්ල කිරීමෙන් පසු ඒවා ගිනි තැබීමට තමන් සැලසුම් කළේ යැයි ද එසේ කරන්නට තිබුණා නම් ඉතා හොඳ යැයි අත්අඩංගුවට පත්වීමෙන් අනතුරුව ටැරන්ට් පොලිසියට පවසා තිබිණි. ටැරන්ට් මුලදී ඔහුට එල්ල වූ චෝදනා ප්‍රතික්ෂේප කළ අතර ඉකුත් ජූනි මාසයේදී නඩු විභාගයට මුහුණ දීමට නියමිතව තිබිණි. කෙසේ නමුත් හෙතෙම පසුව චෝදනාවලට තමන් වරදකරු යැයි පිළිගත්තේ ය. ඔහු අධිකරණයේදී ඔහු වෙනුවෙන් පෙනී සිටින අතර, ඔහු වෙනුවෙන් කිසිදු නීතිඥයකු පෙනී නොසිටියි. ටැරන්ට්ට අවම වශයෙන් වසර 17ක සිර දඬුවමක් හිමිවනු ඇතැයි පැවසේ. මෙම නඩු විභාගයේ මුලසුන හොබවන මහාධිකරණ විනිසුරු කැමරන් මැන්ඩර්ට අවසන් තීරණය ගැනීමට බලය තිබේ. ඒ අනුව කිසිදු තාවකාලික නිදහස් කිරීමක් නොමැති ජීවිතාන්තය දක්වා සිර දඬුවමක් ටැරන්ට්ට හිමිවනු ඇතැයි පැවසේ.
නඩු විභාගයට මුහුණ දීමට තිබුණේ කවදාද?
ඉකුත් ජූනි මාසයේදී